**Jászfényszaru Város Önkormányzata Képviselő-testületének**

**11/2018. (V.24.) önkormányzati rendelete**

**A személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló 9/2004. (IV.) önkormányzati rendelet módosításáról**

Jászfényszaru Város Önkormányzatának Képviselő-testülete az Alaptörvény 32. cikk (2) bekezdésében és a szociális igazgatásról és a szociális ellátásokról szóló 1993. évi III. törvény 92. § (1) bekezdésében kapott felhatalmazás alapján a szociális igazgatásról és a szociális ellátásokról szóló 1993. évi III. törvény 86. § (1) bekezdésében és 92.§ (2) bekezdés f) pontjában meghatározott feladatkörében eljárva, a következőket rendeli el:

***1.§***

A személyes gondoskodást nyújtó ellátásokról, azok igénybe vételéről, valamint a fizetendő térítési díjakról szóló 9/2004. (IV.30.) önkormányzati rendelet 9. § (1)-(2) bekezdésének helyébe a következő rendelkezés lép:

***9. §***

*(1) A személyes gondoskodás keretében nyújtott ellátási formaként a következő önköltség díjak kerültek megállapításra:*

*a) idősek otthona ellátás: 6 679 Ft/fő/nap,*

 *200 370 Ft/fő/hó,*

*b) idősek nappali ellátása: 5 194 Ft/fő/nap,*

*c) étkeztetés: 477 Ft/fő/nap,*

*d) házi gondozás: 2 394 Ft/óra.*

*(2) A személyes gondoskodás keretében nyújtott ellátásokért – figyelemmel a szociális igazgatásról és szociális ellátásokról szóló 1993. évi III. törvény 117. § rendelkezéseire is – a következő, ellátott által fizetendő intézményi térítési díjak kerültek megállapításra:*

*a) idősek otthona ellátás: 91 500 Ft/hó,*

*az ellátott jövedelmének 80%-a, legfeljebb azonban: 3 050 Ft/nap,*

*b) idősek nappali ellátása étkeztetés nélkül: 0 Ft,*

*étkeztetés igénybevételével: 450 Ft/ebéd,*

*c) étkeztetés: 450 Ft/ebéd,*

*a kiszállítás díja: 130 Ft/nap,*

*d) házi gondozás: 520 Ft/óra.*

**2.§**

E rendelet 2018. május 24-én lép hatályba, az ezt követő napon hatályát veszti.

Győriné dr. Czeglédi Márta Dr. Voller Erika

polgármester jegyző

Záradék:

Kihirdetve: Jászfényszaru, 2018. május. 24.

 Dr. Voller Erika

 jegyző